NOVO 15:10 U današnjoj akciji Uljanik, prema neslužbenim informacijama, privedeni su, među ostalima, bivši predsjednik uprave Gianni Rossanda, njegov prethodnik Anton Brajković, članovi bivše uprave Marinko Brgić i Veljko Grbac, predsjednik Uprave 3. maja Maksimilijan Percan, Dragutin Pavletić i Darko Šorc iz Uljanik Plovidbe, bivši direktori riječkog brodogradilišta te drugi direktori Uljanikovih društava.

Među uhićenima su i bivši direktor Uljanik Brodogradilišta Silvan Kranjc, Elvis Pahljina, direktor Uljanik Pomorstva za usluge u morskom prijevozu, bivši direktor Uljanik Brodogradilišta Eduard Milovan, Zdravko Pliško, bivši direktor 3. maja te Domagoj Klarić, nekadašnji predsjednik uprave 3. maja.

Jedan od uhićenih, direktor Uljanik plovidbe Dragutin Pavletić, pred pulskim je MUP-om kazao novinarima "Tužno je ovo". To je i jedina izjava uhićenih zasada.

Inače, bivši predsjednik uprave Uljanika Gianni Rossanda u 15.05 doveden je na ispitivanje u Prvu policijsku postaju u Rijeci.

Rossanda je stigao iz Pule sivom Opel Astrom, a pola sata prije njega na policiju je stigao i njegov odvjetnik Anto Nobilo koji je medijima potvrdio da će ga braniti.

Policija je Rossandu privela na glavni ulaz što nije uobičajeno kod ovakvih akcija.

Goran Šebelić / CROPIX Dragutin Pavletić, direktor Uljanik plovidbe

Goran Šebelić / CROPIX Dragutin Pavletić

Goran Šebelić / CROPIX Gianni Rossanda izlazi iz MUP-a Pula

---------------------------------------------------------------

13:27 Ministar unutarnjih poslova Davor Božinović u utorak je izjavio da se, prema informacijama koje je dobio od vrha Ravnateljstva policije, osobe uhićene za nezakonitosti u Uljaniku sumnjiči da su brodogradilište i državni proračun oštetili za više od milijarde kuna.

"Prema informacijama koje sam dobio od glavnog ravnatelja policije, policijski službenici PNUSKOK-a Rijeka provode višemjesečno složeno kriminalističko istraživanje oko mogućih nezakonitosti u grupi Uljanik.

U suradnji sa županijskim državnim odvjetništvom u Rijeci jutros je pokrenuta akcija tijekom koje je uhićeno 12 osoba koje se osnovano sumnjiči da su počinili više kaznenih djela na štetu brodogradilišta i državnog proračuna, a kako mi je rečeno u ovom slučaju se radi o iznosu od vise od jedne milijarde kuna", kazao je Božinović u izjavi Hini.

Dodao je i kako je informiran da se ovo složeno kriminalističko istraživanje nastavlja.

U akciji Uljanik, prema neslužbenim informacijama, privedeni su, među ostalima, bivši predsjednik uprave Gianni Rossanda, njegov prethodnik Anton Brajković, članovi bivše uprave Marinko Brgić i Veljko Grbac, predsjednik Uprave 3. maja Maksimilijan Percan, Dragutin Pavletić i Darko Šorc iz Uljanik Plovidbe, bivši direktori riječkog brodogradilišta te drugi direktori Uljanikovih društava.

Policija je ranije izvijestila da je u suradnji s tužiteljstvom u utorak ujutro na istarskom području započela uhićenja i pretrage domova i poslovnih prostora u kriminalističkom istraživanju kojim je obuhvaćeno 12 osoba.

Glasnogovornica MUP-a Marina Mandić Hini je potvrdila da je kriminalističko istraživanje vezano uz "provođenje restrukturiranja brodogradilišta iz Rijeke, odnosno poslovanje grupe poduzeća". Zbog veličine i složenosti ove akcije u kojoj sudjeluje više od 100 policajaca ustrojen je stožer koji koordinira sve aktivnosti, a u MUP-u kažu da očekuju "da će radnje trajati tijekom cijelog današnjeg dana".

---------------------------------------------------------------

13:10 Uhićen je i Dragutin Pavletić, direktor Uljanik Plovidbe. Svi uhićeni privedeni su u pulski MUP.

---------------------------------------------------------------

13:01 Upravo je uhićen i nekadašnji član uprave Uljanika Marinko Brgić, javlja reporterka Jutarnjeg. Policajci su iz njegove kuće iznijeli i kutije s kuvertama.

Goran Šebelić / CROPIX Uhićenje Marinka Brgića

Goran Šebelić / CROPIX Uhićenje Marinka Brgića. Policajci nose papire iz Brgićevog stana

---------------------------------------------------------------

12:30 - Kako doznaje Jutarnji list, Gianni Rossanda angažirao je Antu Nobila za svojeg odvjetnika. Nobilo trenutno putuje kako bi se našao sa svojim klijentom.

---------------------------------------------------------------

11:59 - Naša novinarka javlja nam da policija upravo privodi Giannija Rossandu, bivšeg čelnika uprave Uljanika. Rossanda pritom nije davao izjave za novinare.

---------------------------------------------------------------

11:50 Kako N1 neslužbeno doznaje, među uhićenima je i predsjednik Uprave 3. maja, Maksimilijan Percan. PNUSKOK je ušao i u 3. maj.

---------------------------------------------------------------

11:32 Ispred zgrade u kojoj živi Rossanda su dva vozila riječkih registracija za koje se pretpostavlja da su vozila MUP-a.

Neslužbeno saznajemo da će privedene osobe sutra biti saslušane u Rijeci jer predmet vodi Županijsko državno odvjetništvo u tom gradu.

---------------------------------------------------------------

11:21 Predsjednik Sindikalnog odbora za opstojnost 3. maja Juraj Šoljić pozdravio je jutrošnje policijske akcije uhićenja bivših čelnih ljudi Uljanik grupe.

- Kao Sindikalni odbor, pozdravljamo odluku državnih institucija i tražimo da se provede temeljita istraga te da se utvrdi tko je uzeo novac namijenjen za restrukturiranje 3. maja i time oteo pravo radnika da rade i dobivaju plaće. Mogu potvrditi da sam nekoliko puta bio na razgovoru u državnim institucijama, prvi puta još prije devet mjeseci, i čudi me što je uopće toliko dugo trajalo da se krene s akcijom. Želimo da se zna tko je kriv za propast 3. maja - rekao nam je Šoljić.

Iz 3. maja doznajemo da jutros policija nije bila u krugu riječkog brodogradilišta, ali isto tako i da ujutro nisu vidjeli direktora Maksimilijana Percana koji, kako kažu, inače svaki dan dolazi na posao. (Luka Benčić)

Goran Šebelić / CROPIX Uhicenje bivšeg predsjednika uprave Uljanika Giannija Rossande

---------------------------------------------------------------

11:11 U akciji uhićenja 12 osoba koje provodi riječki PNUSKOK i Županijsko državno odvjetništvo u Rijeci, kao rezultat složenog kriminalističkog istraživanja vezanog za restrukturiranje i poslovanje brodogradilišta Uljanik odnosno Uljanik Grupe, prema neslužbenim informacijama privode su bivši predsjednik uprave Gianni Rossanda, njegov prethodnik Anton Brajković te članovi bivše uprave Marinko Brgić i Veljko Grbac, javlja Hina.

Goran Šebelić / CROPIX Interventna policija privodi bivšeg čelnika Uljanika Antona Brajkovića

Goran Šebelić / CROPIX Interventna policija privodi bivšeg čelnika Uljanika Antona Brajkovića

Goran Šebelić / CROPIX Interventna policija privodi bivšeg čelnika Uljanika Antona Brajkovića

Goran Šebelić / CROPIX Interventna policija privodi bivšeg čelnika Uljanika Antona Brajkovića

Goran Šebelić / CROPIX Interventna policija privodi bivšeg čelnika Uljanika Antona Brajkovića

---------------------------------------------------------------

10:55 Policija je upravo privela Antona Brajkovića ispred njegove kuće.

Brajković je nekadašnji predsjednik uprave Uljanika kojega je 2013. na tom mjestu zamijenio Gianni Rossanda.

Goran Šebelić / CROPIX Kuća jednog od bivših direktora Uljanika Antona Brajkovića

Goran Šebelić / CROPIX Kuća jednog od bivših direktora Uljanika Antona Brajkovića

Goran Šebelić / CROPIX Kuća jednog od bivših direktora Uljanika Antona Brajkovića

---------------------------------------------------------------

PRVA VIJEST

Krenula su uhićenja za aferu Uljanik, neslužbeno doznajemo. Na udaru je bivša uprava Uljanika, a akciju vodi PNUSKOK.

Inače bivšu upravu Uljanika uz Giannija Rossandu, koji je bio predsjednik uprave, čine Marinko Brgić i Veljko Grbac.

Uz njih, postupa se protiv još devet osoba. Nemamo zasad informaciju o kome se točno radi. Navodno će uhićeni biti privedeni u Rijeci.

Hini su u MUP-u potvrdili da je policijski ured za suzbijanje korupcije i organiziranog kriminaliteta u suradnji sa Županijskim državnim odvjetništvom rano ujutro počeo s uhićenjima te pretragama domova i uredskih prostora na istarskom području.

Krenula uhićenja za aferu Uljanik, neslužbeno doznajem. Na udaru je bivša Uprava. @jutarnjihr — Goran Penić (@gopenic) 26 March 2019

Glasnogovornica ravnateljstva MUP-a Marina Mandić potvrdila nam je da su uhićenja i pretresi krenuli u 6.30 ujutro i da će krim istraživanje biti provedeno nad 12 osoba. Zasad su neke i uhićene, a nije nam mogla potvrditi koje. Na pitanje je li uhićen predsjednik uprave Gianni Rossanda nije nam htjela zasad dati odgovor. Sva će se imena uhićenih znati do kraja dana.

- Krim istraživanjem želimo obuhvatiti 12 osoba, to ne znači da će svi biti uhićeni. Danas ćemo imati 15 pretraga službenih ureda i domova. Policija je radi koordiniranja cijele akcije osnovala stožer, a u akciji sudjeluje 100 policijskih službenika. Naše krim istraživanje sa Županijskim državnim odvjetništvom provodi se vezano za provođenje restrukturiranja riječkog brodogradilišta 3. maj i poslovanje cijele Uljanik Grupe, kazala je Mandić. Kada govorimo o 12 osoba koje se istražuju, ono se odnosi na osobe koje su bile povezane s restrukturiranjem, odnosno koje si bile odgovorne u tom periodu.

Zbog veličine i složenosti ove akcije u kojoj sudjeluje više od 100 policajaca ustrojen je stožer koji koordinira sve aktivnosti, a u MUP-u kažu da očekuju "da će radnje trajati tijekom cijelog današnjeg dana".

Navodno, policija je bila u domu nekadašnjeg predsjednika uprave Uljanika Antona Brajkovića kojega je 2013. na tom mjestu zamijenio Gianni Rossanda.

O uhićenjima zasad ništa ne znaju sindikalci, iako im je poznato da je DORH postupao mjesecima u Uljaniku.

- Ovo mi je prva informacija koju čujem o uhićenjima, a jedino što znam je da je DORH postupao i da već 10 mjeseci istražuje Uljanik, kazao nam je Rajko Kutlača, bivši član Nadzornog odbora Uljanika, inače sindikalac u Sindikatu Istre, Kvarnera i Dalmacije.

Istraživali su se bivši članovi uprave na čelu s Giannijem Rossandom, a navodno su sporni bonusi koji su se isplaćivali za ugovorene brodove.

Situaciju je za N1 komentirao i Samir Hadžić, jedan od članova Nadzornog odbora Uljanika.

- Znam da su postupanja u tijeku, a jesu li krenula uhićenja, nemam tu informaciju. Ako su krivi, onda mi je drago. Vjerojatno će se brzo saznati tko je u pitanju - rekao je Hadžić.

Podsjetimo, radnici Uljanika danas su ušli u šesti dan štrajka, a novih informacija i nekih pomaka u vezi s razrješenjem situacije u pulskom brodogradilištu nema. Ulazi brodogradilišta su zavareni, moguće je ući samo na jedan ulaz kojeg nadziru članovi Štrajkaškog odbora.

Ulaz je dopušten samo Uljanikovim radnicima, dok se kooperanti koji rade na polarnom kruzeru ne puštaju u brodogradilište.

Goran Šebelić / CROPIX Radnici blokirali promet ispred upravne zgrade Uljanika

Goran Šebelić / CROPIX Radnici blokirali promet ispred upravne zgrade Uljanika

Goran Šebelić / CROPIX Radnici blokirali promet ispred upravne zgrade Uljanika

Goran Šebelić / CROPIX Radnici blokirali promet ispred upravne zgrade Uljanika